65 ОУ „СВ. СВ. КИРИЛ И МЕТОДИЙ”

**С.БУСМАНЦИ, Р-Н „ИСКЪР”, СОФИЯ, УЛ. ПРОСВЕТА № 16, ТЕЛ. 967-69-36**

**УТВЪРЖДАВАМ:**

**Директор:**

**Жельо Колев**

 **ПРОГРАМА**

**ЗА ПРЕВЕНЦИЯ НА РАННОТО НАПУСКАНЕ ОТ УЧИЛИЩЕ**

Програмата е приета на заседание на педагогически съвет Протокол № 1,

съгласувана е с Обществения съвет към училището Протокол № 4 и

утвърдена със заповед на директора № РД – 313 / 09.09.2019 г.

1. **Анализ на основните причини за отсъствията на учениците и**

**за преждевременното им напускане на училището.**

Проблемът с неуважителните отсъствия и със завишения брой уважителни отсъствия не е от тази година, а стои на вниманието на учителския колектив в последните няколко години.Особено силно този проблем се задълбочи след като демографската криза повлия значително на броя на учениците.

 Неуважителните отсъствия са в резултат най-вече на несериозното и безотговорно отношение на учениците към училището, както и на липсата на съответната родителска грижа и отговорност.Голяма част от учениците са оставени без родителска грижа, живеят при възрастни хора или в проблемни семейства.Това са причини, поради които не може да се осъществи ефективен контрол и взаимодействие между класния ръководител и родителите.

 Образователните трудности също са важна причини за отсъствията.

Количествените натрупвания на незнаие и незаинтересованост до 7 клас довеждат до много проблеми в обучението.

 Учениците по социално - икономически причини и поради липса на интерес или слаби постижения в учебните занятия, допускат неуважителните отсъствия.Имат лоши прояви по отношение на дисциплината и междуличностното общуване в училище, както и голям на на отсъствиятброя брой слаби оценки, което ги поставя в групата на застрашените ученици /деца в риск /.

 Въпреки тези трудности, в училището се предприемат необходимите възпитателни и административни мерки.Не сме се отказали от задължението да задържим децата в училище, въпреки трудностите, които са валидни за цялата образователна система, а не само за нашето училище.Ние не сме изключение от общото правило. В нашата работа по превенция на намаляване броя на отсъствията:

1. Разчитаме на комуникация с родителите или близките на учениците.
2. Изпращаме уведомителни писма до родителите на учениците с 5 и

Повече неуважителни отсъствия.

1. Редовно се изпращат и писма за налаганите наказания-
2. На първата родителска среща в началото на учебната година запознаваме родителите със задълженията и отговорностите им,както и със санкциите, които може да им бъдат наложени.
3. Допълнителните мерки, които се прилагат от класните ръководители, са посещения в домовете на проблемните ученици.

Много често традиционните методи на възпитание не постигат желаните резултати, което налага и търсенето на нетрадиционни методи от страна на учителите, както в учебната, така и във възпитателната дейност.

 Повечето мерки са превантивни.Разчитаме повече на екипност между класните ръководители и останалите учители.

 Много добър резултат се получава и с въвеждането на нов тип общуване- чрез социалните мрежи и Интернет.

 Сред мерките за ограничаване на отсъствията и отпадането на учениците от училище са и редовните разговори с учениците с цел мотивирането им за посещаване на учебни занятия,провеждането на интересни уроци, използването на мултимедии, лаптопи, организиране на различни дейности, ученическото самоуправление.

**II.Мерки за намаляване броя на отсъствията.**

След направения анализ, колективът счита, че е необходимо да се предприемат следните мерки за намаляване броя на отсъствията :

1. Да се прилага гъвкав и нетрадиционен подход при работа с проблемните ученици с цел намаляване броя на слабите оценки и неуважигелните отсъствия.
2. Да се повиши взискателността към успеваемостта на учениците.
3. Да се усъвършенства системата за квалификация на учителите, като средство за постигане на качествено и привлекателно образование в училището.
4. Да продължи работата с радителите, като в началото на всеки срок се провежда тематична родителска среща на тема : „Превенция на асоциалното поведение в училищна възраст, причини за отсъствия и проблеми с дисциплината.”
5. Специално внимание да се отдели на работата с родителите, като се привлекат възможно най-голям брой родители,съпричастни към училищните проблеми.
6. С въвеждането на новости в процеса на обучение да се търсят начини за разчупване на традиционния и често скучен дори за учителите метод, чиято цел е усвояване на определен обем знания и на готов учебен материал.В противен случай се завръщаме към типичния училищен ден с разочарованията от неизпълнени очаквания и възникващи стресови ситуации и оттам до бягствата и безпричинните отсъствия.
7. Разрешаването на отсъствия по семейни причини да става само след личен контакт между родителя и класния ръководител.
8. Да се засили контрола от страна на класния ръководител към представените извинителни бележки и при съмнение да се проверяват.

**III.Мерки за подкрепа на учениците в риск.**

Основен приоритет в работата на педагогическия колектив е работа по превенция на отпадане от училище, на насилието, на противообществените прояви на учениците. При работата на класните ръководители и на комисията по противообществените прояви е констатирано , че част от нашите ученици са неглижирани, с ограничени социални контакти, с агресивно поведение, с образователни дефицити, липсва авторитета на родителите.В резултат на направените констатации, колективът на училището набеляза мерки , отчитайки факта, че за кратък период от време е невъзможно да се промени коренно едно заучено поведение на родителстване и отношение към децата.

 След направения анализ бяха изведени следните причини за отпадане от училище на деца в риск:

 1.Ниска обща и образователна култура.

 2.Образованието като ценност преминава все по-назад в ценностната система на родителите.Много слабообразовани родители не считат за нужно децата им да са образовани и проявяват безотговорно отношение към отсъствията на подрастващите , или не ги подкрепят в желанието им за задоволяване на образователните им потребности.

 3.Друга сериозна причина за попадане в риск или отпадане от училище е заминаването на родителите в чужбина , при което подрастващите са принудени да се самоотглеждат.

 В тази връзка колективът прие следните дейности:

1. Провеждане на мотивационни тренинги с ученици в риск от отпадане от системата на образованието.
2. Работни срещи с представители на отдел „Закрила на детето” и социалните служби с цел координиране на усилията по обхващане на застрашените от отпадане от училище.

3.Организиране на извънкласни занимания, състезания, концерти и др.

**IV.Мерки за подкрепа на учениците в риск с участие на родителите.**

**Дейностите по тази точка включват:**

1. Индивидуална работа с родители и ученици.
2. Социална и психологическа подкрепа на родитела при справяне с поведенческите прояви на детето.
3. Проследяване образователното развитие на ученика и присъствието му в клас от родителите.
4. Работа с учениците в насока редовно посещение на училище – съвместно родители и учители.
5. Работа с учителите за подкрепа на учениците в училищна среда , както и последващо наблюдение на промените.
6. Срещи на родители и учители с представители на отдел „Закрила на детето”.
7. Изработване на работещ механизъм за превенция на противообществени прояви , като се работи в следните направления:

-Ефективно общуване

-Как да отстоявам правата си, без да бъда агресивен

-Що е толерантност

-Аз, ние и другите